**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KAINŲ UŽ ATLYGINTINAI TEIKIAMĄ PAILGINTOS DIENOS GRUPĖS PASLAUGĄ SAVIVALDYBĖS BENDROJO UGDYMO MOKYKLOSE PATVIRTINIMO“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas, siekiant nuo euro įvedimo Lietuvos Respublikoje dienos pakeisti galiojančias vienam asmeniui atlygintinai teikiamos pailgintos dienos grupės (3 val. per dieną) savivaldybės bendrojo ugdymo mokyklose paslaugos kainaslitais į eurus.

Teikiamo sprendimo projekto tikslas ir uždaviniai – vadovaujantis Lietuvos Respublikos euro įvedimo Lietuvos Respublikoje įstatymu ir Nacionaliniu euro įvedimo planu, patvirtintu Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis Lietuvos Respublikos euro įvedimo Lietuvos Respublikoje įstatymu,Nacionaliniu euro įvedimo planu, patvirtintu Lietuvos Respublikos Vyriausybės 2013 m. birželio 26 d. nutarimu Nr. 604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

**PRIDEDAMA:**

1. Teisės aktų, nurodytų sprendimo projekto įžangoje, išrašai, 2 lapai.

2. Klaipėdos miesto savivaldybės tarybos 2009 m. kovo 27 d. sprendimo „Dėl kainų už atlygintinai teikiamą pailgintos dienos grupės paslaugą savivaldybės bendrojo lavinimo mokyklose patvirtinimo“ išrašas, 1 lapas.

Švietimo skyriaus vedėja Laima Prižgintienė